Ce restricții impune Italia celor care vin din România.
Consiliul de miniştri a aprobat miercuri o rezoluţie care prelungeşte toate restricţiile prevăzute de decretul emis în 7 septembrie. Decretul obligă cetăţenii care vin din România să efectueze o carantină de 14 zile la domiciliu, în Italia. Vechile norme, în ceea ce priveşte carantina, rămân în vigoare cel puţin până la 15 octombrie.
Italia prelungește restricțiile de călătorie pentru români. Toți cei care merg din România în Peninsulă trebuie să stea în carantină 14 zile. Decizia a fost luată la câteva ore după ce Parlamentul italian a votat să prelungească starea de urgență până în ultima zi a anului.Restricțiile de călătorie sunt valabile până pe 15 octombrie, când Guvernul va lua o nouă decizie. În acest interval, cei care vin din România au obligaţia să completeze un formular cu datele personale şi adresa la care vor sta izolați.Giuseppe Conte, Prim ministrul Italiei: "Continuă să se aplice regulile cu privire la autoizolare şi carantină care sunt în vigoare la ora actuală. Dacă, pe viitor, experţii ne vor sugera să adoptăm măsuri mai stricte, o vom face.".